[pic] | COMISIA EUROPEANĂ |

Bruxelles, 18.1.2011

COM(2011) 4 final

2011/0003 (NLE)

Propunere de

DECIZIE A CONSILIULUI

de stabilire a poziției care urmează să fie adoptată, în numele Uniunii Europene, în cadrul Consiliului internațional al cerealelor, în ceea ce privește prelungirea Convenției din 1995 privind comerțul cu cereale

EXPUNERE DE MOTIVE

1. Convenția din 1995 privind comerțul cu cereale (denumită în continuare „convenția”) a fost încheiată de către Comunitate prin Decizia 96/88/CE[1] a Consiliului până la 30 iunie 1998 și, de la această dată, a fost prelungită în mod regulat. Convenția a fost prelungită ultima dată prin decizia Consiliului internațional al cerealelor în iunie 2009 și rămâne în vigoare până la 30 iunie 2011.

2. O nouă prelungire a Convenției cu până la doi ani este în interesul Uniunii.

3. Prelungirea Convenției implică prelungirea contribuției UE la bugetul administrativ al Acordului internațional privind cerealele care reglementează atât Convenția, cât și Convenția din 1999 privind ajutorul alimentar. Această contribuție este înscrisă la postul 05 06 01 din bugetul UE (Acorduri internaționale privind agricultura).

4. Scopul prezentei propuneri este de a obține autorizarea Consiliului pentru votul Comisiei, în numele Uniunii, în favoarea prelungirii Convenției privind comerțul cu cereale până la 30 iunie 2013 în cadrul Consiliului internațional al cerealelor.

2011/0003 (NLE)

Propunere de

DECIZIE A CONSILIULUI

de stabilire a poziției care urmează să fie adoptată, în numele Uniunii Europene, în cadrul Consiliului internațional al cerealelor, în ceea ce privește prelungirea Convenției din 1995 privind comerțul cu cereale

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),

având în vedere propunerea Comisiei Europene,

întrucât:

1. Convenția din 1995 privind comerțul cu cereale a fost încheiată de Comunitate prin Decizia 96/88/CE[2] a Consiliului și a fost prelungită în mod regulat pe perioade de câte doi ani. Convenția a fost prelungită ultima dată prin decizia Consiliului internațional al cerealelor în iunie 2009 și rămâne în vigoare până la 30 iunie 2011. O nouă prelungire este în interesul Uniunii. Prin urmare, Comisia, care reprezintă Uniunea Europeană în cadrul Convenției privind comerțul cu cereale, trebuie să fie autorizată să voteze în favoarea acestei prelungiri,

ADOPTĂ PREZENTA DECIZIE:

Articol unic

Poziția Uniunii Europene în cadrul Consiliului internațional al cerealelor este de a vota în favoarea prelungirii Convenției din 1995 privind comerțul cu cereale, pentru o nouă perioadă de până la doi ani.

Comisia este autorizată să exprime această poziție în cadrul Consiliului internațional al cerealelor.

Adoptată la Bruxelles,

Pentru Consiliu

Președintele

FIȘĂ FINANCIARĂ LEGISLATIVĂ

Domeniul de politică: Agricultură și dezvoltare rurală Activitate: Aspecte internaționale din domeniul de politică „Agricultură și dezvoltare rurală” |

TITLUL ACțIUNII: PRELUNGIREA CONVENțIEI DIN 1995 PRIVIND COMERțUL CU CEREALE |

1. LINIE BUGETARĂ + RUBRICĂ:

Rubrica 4 – UE ca partener mondial

05 06 01: Acorduri internaționale privind agricultura

2. CIFRE TOTALE

2.1. Total alocări pentru acțiune (partea B): 0,756 milioane EUR

2.2. Perioada de aplicare: 1.7.2011 - 30.6.2013

2.3. Estimare totală multianuală privind cheltuielile (milioane EUR), cu condiția aprobării bugetului pentru 2012 și 2013 de către autoritatea bugetară

2012 | 2013 | Total |

Angajamente | 0,360 | 0,396 | 0,756 |

Plăți | 0,360 | 0,396 | 0,756 |

2.4. Compatibilitatea cu programarea financiară și cu perspectiva financiară

X Propunere compatibilă cu programarea financiară existentă

2.5. Implicațiile financiare asupra veniturilor

X Propunerea nu are implicații financiare asupra veniturilor (se referă la aspecte tehnice legate de punerea în aplicare a unei măsuri).

3. CARACTERISTICI BUGETARE

Natura cheltuielilor | Noi | Participare AELS | Contribuție țări candidate | Rubrica Perspective financiare |

Obligatorii | Diferențiate | NU | NU | NU | 4 UE ca partener mondial |

4. TEMEI JURIDIC

Articolul 207 coroborat cu articolul 218 alineatul (9) din tratat (TFUE).

5. DESCRIERE ȘI MOTIVE

5.1. Necesitatea unei intervenții comunitare

Datorită importanței sale economice, în special în sectorul agricol, UE trebuie să fie reprezentată în acordurile internaționale privind agricultura, care constituie un mijloc important de monitorizare a evoluțiilor pe plan mondial și de apărare a intereselor Uniunii legate de produsele în cauză.

Plata contribuțiilor UE în calitate de membru al Consiliului internațional al cerealelor (CIC) permite atingerea obiectivelor acordurilor internaționale. CIC, responsabil cu administrarea Acordului referitor la Convenția din 1995 privind comerțul cu cereale și la Convenția din 1999 privind ajutorul alimentar, promovează obiectivele acordurilor, inclusiv cooperarea internațională, schimbul de informații statistice, previziunile referitoare la tendințele pieței etc. și, în ceea ce privește Convenția privind ajutorul alimentar, garantează că Uniunea Europeană asigură țărilor în curs de dezvoltare o cantitate minimă de ajutoare alimentare. Prin urmare, este în interesul UE să fie parte la aceste acorduri.

Contribuțiile în calitate de membru sunt stabilite anual și se plătesc atât timp cât UE este membru al acordurilor.

Este evident că, dacă UE ar trebui să îndeplinească singură acțiunile pe care le realizează CIC, costul total al acestora ar fi mult mai ridicat decât costul contribuțiilor în calitate de membru.

5.2. Acțiuni preconizate și modalități de intervenție bugetară

UE plătește anual cotizații în calitate de membru al Consiliului internațional al cerealelor.

Cotizațiile se plătesc atât timp cât UE rămâne semnatar al acordurilor.

Comisia Europeană participă integral la activitățile CIC și beneficiază de toate avantajele care decurg din calitatea de membru.

6. IMPLICAȚII FINANCIARE

6.1. Implicații financiare totale asupra părții B

Angajamente (până la a treia zecimală): 0,756 milioane EUR pentru perioada de doi ani: 0,360 milioane EUR pentru perioada 2011-2012 și 0,396 milioane EUR pentru perioada 2012-2013.

6.2. Metoda de calcul

Cheltuielile generate de aplicarea celor două convenții sunt acoperite de contribuțiile anuale din partea tuturor membrilor Convenției privind cerealele.

Fiecare contribuție se stabilește în funcție de numărul de voturi atribuite membrului în cauză și proporțional cu importanța acestuia pe piața internațională.

În Convenție sunt în total 2 000 de voturi, din care se estimează că Uniunea Europeană deține 386 de voturi pentru perioadele 2011-2012 și 2012-2013. Costul estimativ per vot în perioada 2011-2012 este de 932 EUR, contribuția UE ridicându-se astfel la 0,360 milioane EUR. Pentru perioada 2012-2013, luând în considerare ajustarea prețului per vot, costul estimat este de 0,396 milioane EUR. Aceste sume au fost majorate cu o marjă de siguranță de 10 % (curs de schimb, schimbări neașteptate în organizație etc.). Pentru calcule, s-a estimat un curs de schimb de 1,25 EUR = 1 GBP.

7. IMPACTUL ASUPRA CHELTUIELILOR CU PERSONALUL ȘI A CELOR ADMINISTRATIVE

7.1. Impactul asupra resurselor umane

Tipuri de posturi | Personal care urmează să fie alocat pentru gestionarea acțiunii prin utilizarea resurselor existente | Total | Descrierea sarcinilor care decurg din acțiune |

Numărul de posturi permanente | Numărul de posturi temporare |

Funcționari sau agenți temporari | A B C | 0,2 0,1 – | – – – | 0,2 0,1 – | Pregătire pentru participarea la reuniunile CIC și pentru monitorizarea acțiunilor ulterioare |

Alte resurse umane | – | – | – |

Total | 0,3 | – | 0,3 |

7.2. Implicații financiare totale ale resurselor umane

Tip de resurse umane | Sumă EUR | Metodă de calcul |

Funcționari Agenți temporari | 36 600 | 0,3 x 122 000 |

Alte resurse umane |

Total | 36 600 |

8. MONITORIZARE ȘI EVALUARE

8.1. Mecanisme de monitorizare

Serviciile Comisiei vor participa activ în cadrul comitetelor administrative și al Consiliului CIC, acestea fiind organismele responsabile cu stabilirea contribuțiilor bugetare.

Rapoartele privind aceste reuniuni, precum și privind deciziile luate în cursul reuniunilor se publică și sunt puse la dispoziția membrilor.

9. MĂSURI ANTIFRAUDĂ

Execuția și controlul contribuțiilor UE sunt verificate în conformitate cu normele prevăzute de acordul CIC.

Temeiul juridic al acestei organizații internaționale prevede metode specifice de audit și control.

Conturile acestei organizații sunt certificate de un auditor extern independent. Această certificare este transmisă organismului competent al CIC în vederea aprobării și publicării.

[1] JO L 21, 27.1.1996, p. 47.

[2] JO L 21, 27.1.1996, p. 6.